**Balatongyörök Község Önkormányzata Képviselő-testületének**

**17/2018. (XII. 14.) önkormányzati rendelete**

**a közösségi együttélés alapvető szabályairól és ezek elmulasztásának jogkövetkezményeiről**

Balatongyörök Község Önkormányzatának Képviselő-testülete az Alaptörvény 32. Cikk (1) bekezdés a) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 143. § (4) bekezdésének d) pontjában kapott felhatalmazás alapján a következőket rendeli el:

**I. Fejezet**

**Általános rendelkezések**

1. **§**

(1) E rendelet alkalmazásában közösségi együttélés alapvető szabályai azok, melyeket Balatongyörök Község Önkormányzatának Képviselő-testülete e rendeletben annak minősít.

(2) Nem állapítható meg közösségi együttélés alapvető szabályait sértő magatartás, ha a tevékenység vagy mulasztás szabálysértést, bűncselekményt valósít meg, úgyszintén, ha a tevékenységre vagy mulasztásra törvény vagy kormányrendelet közigazgatási bírság alkalmazását rendeli el.

(3) A rendelet hatálya kiterjed Balatongyörök Község közigazgatási területén megvalósuló, e rendeletben meghatározott közösségi együttélés alapvető szabályait sértő magatartást tanúsító természetes és jogi személyekre, valamint jogi személyiséggel nem rendelkező szervezetekre.

**II. Fejezet**

**A közösségi együttélés alapvető szabályait sértő magatartások**

**1. Jogellenes közterület használat**

**2. §[[1]](#footnote-1)**

Aki Balatongyörök Község Önkormányzata Képviselő-testületének a közterületek használatáról szóló 8/2017. (V. 23.) önkormányzati rendeletében meghatározott, Balatongyörök Község Önkormányzata tulajdonában álló közterületet – a közutak kivételével - az előírt közterületbérleti szerződés, vagy hozzájárulás nélkül, vagy attól eltérő módon használja, illetve közterületet – a közutak kivételével - engedély nélkül felbont, vagy helyreállítási kötelezettségének nem tesz eleget, a közösségi együttélés alapvető szabályait sértő magatartást valósít meg.

1. **Az ingatlanok és közterületek tisztántartása, hirdetmények kihelyezése szabályainak megsértése**
2. **§**

A közösségi együttélés alapvető szabályait sértő magatartást valósít meg, aki Balatongyörök Község Önkormányzata Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 7/2003. (VI. 24.) önkormányzati rendeletének 3-16. §-ában foglaltakat megszegi.

**3.Köztemetőkkel és a temetkezéssel kapcsolatos szabályok megsértése**

**4. §**

Aki Balatongyörök Község Önkormányzata Képviselő-testületének a temetőkről és a temetkezési tevékenységekről szóló 9/2015. (IV. 29.) önkormányzati rendeletének 3-5. §-ában, valamint 12. §-ában foglaltakat megsérti, a közösségi együttélés alapvető szabályait sértő magatartást valósít meg.

1. **Strand használatának szabályai**
2. **§**

Aki Balatongyörök Község Önkormányzata Képviselő-testületének a strandfürdő működési rendjéről szóló 9/2016. (IV. 25.) önkormányzati rendeletének 2. §-ában, valamint 7. § és 9. §-ban foglaltakat megszegi, a közösségi együttélés alapvető szabályait sértő magatartást valósít meg.

**5.Avar és kerti hulladék égetésével kapcsolatos magatartások**

1. **§**

Aki Balatongyörök Község Önkormányzata Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 7/2003. (VI. 24.) önkormányzati rendeletének 17-18. §-ában foglaltakat megszegi, a közösségi együttélés alapvető szabályait sértő magatartást valósít meg.

**6. Zaj és rezgésvédelemmel kapcsolatos magatartások**

**7. §**

A közösségi együttélés alapvető szabályait sértő magatartást valósít meg, aki Balatongyörök Község Önkormányzata Képviselő-testületének a zajvédelem helyi szabályozásáról szóló 15/2012. (VI. 26.) önkormányzati rendeletének 3-7. §-ában foglaltakat megszegi.

**7. Balatongyörök Község jelképeinek megsértése**

**8. §**

A közösségi együttélés alapvető szabályait sértő magatartást valósít meg, aki Balatongyörök Község Önkormányzata Képviselő-testületének a helyi címer és zászló alapításáról, használatának rendjéről szóló 5/1993. (IV. 8.) önkormányzati rendeletének 4. § és 7. §-ban foglaltakat megszegi.

**8.Korlátozott forgalmú övezetbe történő behajtással kapcsolatos magatartások[[2]](#footnote-2)**

**8/A. §**

A közösségi együttélés alapvető szabályait sértő magatartást valósít meg, aki Balatongyörök Község Önkormányzata Képviselő-testületének a korlátozott forgalmú övezet behajtási rendjéről szóló 1/2019.( I. 28.) önkormányzati rendeletének 10. § (2) bekezdésében foglaltakat megszegi.

**III. Fejezet**

**Jogkövetkezmény és eljárási szabályok**

**9. §**

(1) [[3]](#footnote-3)Az e rendeletben meghatározott közösségi együttélés alapvető szabályait be nem tartó személlyel szemben a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvényben foglaltak szerinti közigazgatási bírság és helyszíni bírság szabható ki. A közigazgatási bírság felső határa természetes személyek esetén kétszázezer forint, jogi személyek és jogi személyiséggel nem rendelkező szervezetek esetén kétmillió forint lehet.

(2) Az e rendeletben meghatározott közösségi együttélés alapvető szabályait sértő magatartás elkövetőjével szemben a közigazgatási bírság kiszabásával kapcsolatos eljárásokban átruházott hatáskörben a jegyző jár el.

(3) Az eljárás lefolytatása során az általános közigazgatási rendtartásról szóló 2016. évi CL. törvény rendelkezéseit kell alkalmazni.

**IV. Fejezet**

**Záró rendelkezések**

**10. §**

(1) Ez a rendelet 2019. január 01. napján lép hatályba. Rendelkezéseit a hatályba lépést követően elkövetett közösségi együttélés alapvető szabályait sértő magatartások esetében kell alkalmazni.

(2) A Rendelet hatályba lépésével egyidejűleg hatályát veszti a közösségi együttélés alapvető szabályairól, valamint ezek elmulasztásának jogkövetkezményeiről szóló 12/2013. (IX. 12.) önkormányzati rendelet.

(3) A Rendelet hatályba lépésével egyidejűleg hatályát veszti Balatongyörök Község Önkormányzata Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 7/2003. (VI. 24.) önkormányzati rendelet 11. § (1) b), d), g) és i) pontja, valamint 12. §-a.

(4) A Rendelet hatályba lépésével egyidejűleg Balatongyörök Község Önkormányzata Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 7/2003. (VI. 24.) önkormányzati rendelete 17. §-ban a szeptember 31. szövegrész szeptember 30. szövegrészre módosul.

Balatongyörök, 2018. december 13.

Biró Róbert sk. Bertalanné dr. Gallé Vera sk.

polgármester jegyző

Kihirdetési záradék:

A Rendelet kihirdetése a Vonyarcvashegyi Közös Önkormányzati Hivatal Balatongyöröki Kirendeltségének hirdetőtábláján való kifüggesztéssel a mai napon megtörtént.

Balatongyörök, 2018. december 14.

Bertalanné dr. Gallé Vera sk.

jegyző

Egységes szerkezetbe foglalva: 2020. április 23.

dr. Tüske Róbertné

jegyző

1. Módosította az 5/2020. (IV. 22.) önkormányzati rendelet. Hatályos: 2020. április 23. napjától. [↑](#footnote-ref-1)
2. Beiktatta a 2/2019. (I. 28.) önkormányzati rendelet. Hatályos: 2019. január 29. napjától [↑](#footnote-ref-2)
3. Módosította a 2/2019. (I. 28.) önkormányzati rendelet. Hatályos: 2019. január 29. napjától [↑](#footnote-ref-3)